**UPUTE ZA PRIJAVU KANDIDATA S TEŠKOĆAMA U RAZVOJU ZA UPIS U PRVI RAZRED SREDNJE ŠKOLE U ŠKOLSKOJ GODINI 2025./2026.**

 Poštovani roditelji i budući srednjoškolci,

obavještavamo Vas da je dana 24. svibnja 2025. godine stupila na snagu *Odluka o upisu učenika u I. razred srednje škole u školskoj godini 2025./2026.* („Narodne novine“ broj 83/25.)kojom se utvrđuje postupak i način upisa učenika u I. razred srednje škole u školskoj godini 2025./2026.

Kandidati s teškoćama u razvoju (učenici koji su osnovnu školu završili sukladno rješenju o primjerenom programu školovanja), a koji žele iskoristiti mogućnost prijevremenog upisa, prijavljuju se u **Upravni odjel za obrazovanje, kulturu, šport i tehničku kulturu Krapinsko-zagorske županije kako slijedi:**

|  |  |  |
| --- | --- | --- |
| **UPRAVNI ODJEL** | **NADLEŽNOST PREMA ŠKOLI KOJU UČENIK POHAĐA** | **ROKOVI PRIJAVE** |
| **Upravni odjel za obrazovanje, kulturu, šport i tehničku kulturu Krapina, Magistratska ulica 1*** **Soba 13, I. kat**
* **Telefon: 049/329-073**
* **Email :**

**maja.katalenic.turniski@kzz.hr** | **1.Osnovna škola Antuna****Mihanovića Petrovsko****2.Osnovna škola Đurmanec****3.Osnovna šklola Gornje Jesenje****4.Osnovna škola Side Košutić****Radoboj****5.Osnovna škola Augusta Cesarca Krapina****6.Osnovna škola “Ljudevit Gaj” Krapina** | **Početak prijava:****26. svibnja 2025. godine****Završetak prijava:****13. lipnja 2025. godine****Prijave se podnose radnim danom u vremenu od 8,00 do 14,00 sati.** |
| **Upravni odjel za obrazovanje, kulturu, šport i tehničku kulturu Donja Stubica, Trg Matije Gupca 20*** **Soba 37, I. kat**
* **Telefon: 049/286-126**
* **E-mail :**

**martina.obestar@kzz.hr** | **1.Osnovna škola Donja Stubica****2.Osnovna škola Matije Gupca****Gornja Stubica****3.Osnovna škola Oroslavje****4.Osnovna škola Marija Bistrica****5.Osnovna škola Vladimir Bosnar Stubičke Toplice** | **Početak prijava:****26. svibnja 2025. godine****Završetak prijava:****13. lipnja 2025. godine****Prijave se podnose radnim danom u vremenu od 8,00 do 14,00 sati.** |
| **Upravni odjel za obrazovanje, kulturu, šport i tehničku kulturu Klanjec, Trg mira 11*** **Soba 20, I. kat**
* **Telefon: 049/550-362**
* **E-mail :**

**mira.poslek@kzz.hr** | **1.Osnovna škola Lijepa naša** **Tuhelj****2.Osnovna škola Antuna** **Mihanovića Klanjec****3.Osnovna škola Josipa Broza****Kumrovec****4.Osnovna škola Pavla Štoosa****Kraljevec na Sutli** | **Početak prijava:****26. svibnja 2025. godine****Završetak prijava:****13. lipnja 2025. godine****Prijave se podnose ponedjeljkom, srijedom i petkom u okviru utvrđenog roka za podnošenje prijava radnim danom u vremenu od 8,00 do 14,00 sati.** |
| **Upravni odjel za obrazovanje, kulturu, šport i tehničku kulturu Pregrada, Josipa Karla Tuškana 2*** **Soba broj 12. - prizemlje**
* **Telefon: 049/376-022**
* **E-mail :**

**mira.poslek@kzz.hr** | **1.Osnovna škola Janka Leskovara Pregrada****2.Osnovna škola Viktora Kovačića Hum na Sutli****3.Osnovna škola Đure Prejca****Desinić** | **Početak prijava:****26. svibnja 2025. godine****Završetak prijava:****13. lipnja 2025. godine****Prijave se podnose utorkom i četvrtkom u okviru utvrđenog roka za podnošenje prijava radnim danom u vremenu od 8,00 do 14,00 sati.** |
| **Upravni odjel za obrazovanje, kulturu, šport i tehničku kulturu Zabok, Kumrovečka 6*** **Soba 51, II. kat**
* **Telefon: 049/223-533**
* **E-mail :**

**visnja.martinic@kzz.hr** | **1.Osnovna škola Ksavera Šandora Gjalskog Zabok****2.Osnovna škola Bedekovčina****3.Osnovna šklola Veliko Trgovišće****4.Osnovna škola Krapinske**  **Toplice****5.Osnovna škola Sveti Križ** **Začretje****6.Osnovna škola Stjepana Radića Brestovec Orehovički****7.COO Krapinske Toplice** | **Početak prijava:****26. svibnja 2025. godine****Završetak prijava:****13. lipnja 2025. godine****Prijave se podnose radnim danom u vremenu od 8,00 do 14,00 sati.** |
| **Upravni odjel za obrazovanje, kulturu, šport i tehničku kulturu Zlatar, Park hrvatske mladeži 2*** **Soba 62, I. kat**
* **Telefon: 049/466-122**
* **E-mail :**

**emil.kurecic@kzz.hr** | **1.Osnovna škola Ante Kovačića Zlatar****2.Osnovna škola “Ljudevit Gaj” Mihovljan****3.Osnovna šklola Vladimir Nazor Budinščina****4.Osnovna škola Franje Horvata Kiša Lobor****5.Osnovna škola Konjščina****6.Osnovna škola Mače****7.Osnovna škola Belec****8.Osnovna škola Zlatar Bistrica****9.COO Zajezda** | **Početak prijava:****26. svibnja 2025. godine****Završetak prijava:****13. lipnja 2025. godine****Prijave se podnose radnim danom u vremenu od 8,00 do 14,00 sati.** |

Prijava se može podnijeti na način da roditelj/skrbnik i učenik pristupe **osobno** u nadležni Upravni odjel i **uz ispunjeni obrazac prijavnice**, prilože **presliku rješenja o primjerenom programu školovanja i stručnog mišljenja službe za profesionalno usmjeravanje Hrvatskog zavoda za zapošljavanj**e ili cjelokupnu dokumentaciju dostave **e-mailom** na adresu nadležnog službenika Upravnog odjela. Ukoliko roditelji i učenici samostalno ispunjavaju Obrazac prijave, **obavezno je unijeti točnu Šifru programa, točan naziv programa i točan naziv srednje škole**. U protivnom se prijava programa neće moći unijeti u sustav e-upisa. **Preporučamo roditeljima** da zatraže pomoć razrednika i stručnih suradnika škole prilikom ispunjavanju Obrasca prijavnice.

Važno je istaknuti da kandidat s teškoćama u razvoju koji se prijavljuje putem nadležnog Upravnog odjela može prijaviti **samo one programe obrazovanja koji se nalaze u stručnom mišljenju Hrvatskog zavoda za zapošljavnje**. Roditelj i kandidat na predviđenom obrascu ne moraju navesti sve programe koje je Hrvatski zavod za zapošljavanje naveo u svom stručnom mišljenju, već samo one koje žele upisati, a isto vrijedi i za škole koje te programe izvode (navode ih onim redom kako bi željeli da ih kandidat upiše). Naglašavamo da redoslijed kojim su programi obrazovanja navedeni u stručnome mišljenju Hrvatskoga zavoda za zapošljavanje nikako ne predstavlja listu prioriteta kandidata.

U školama u kojima je to uvjet za upis, kandidati moraju zadovoljiti i na **dodatnim provjerama** koje će se provoditi **od 16. do 18. lipnja 2025. godine**. Također, napominjemo da ukoliko je škola postavila bodovni prag, on vrijedi i za učenike s teškoćama u razvoju.

**Rangiranje kandidata bit će 24. lipnja 2025. godine** na zasebnim ljestvicama poretka po postignutom akademskom uspjehu, **tako da činjenica prijave Upravnom odjelu ne jamči da će kandidat uistinu upisati željeni program (ne radi se o direktnom upisu),** obzirom da se u jedan razred mogu upisati najviše tri učenika s teškoćama, sukladno *Državnom pedagoškom standardu srednjoškolskog sustava odgoja i obrazovanja* - konačan upis ovisi i o drugim kandidatima s teškoćama u razvoju na ljestvici i njihovom broju bodova te broju upisnih mjesta za kandidate s teškoćama u razvoju u pojedinome razrednome odjelu.

**Kandidati s teškoćama u razvoju, koji na ovaj način ostvare pravo upisa u srednju školu, neće se moći prijavljivati za redovan upis u druge obrazovne programe.**

Dostava dokumentacije koja je uvjet za upis u određeni program obrazovanja srednje škole vršit će se od 7. do 9. srpnja 2025. godine elektronički putem srednje.e-upisi.hr ili dolaskom u školu na propisani datum. Točan datum zaprimanja dokumentacije dolaskom u školu bit će objavljen na mrežnim stranicama i oglasnim pločama srednjih škola.

Kandidati s teškoćama u razvoju, koji ne ostvare pravo upisa na ovome roku, imaju pravo izlaska na redoviti rok i tada za njih vrijede sva pravila koja vrijede i za redovite kandidate ili na jesenski upisni rok za učenike s teškoćama u razdoblju od 18. do 20. kolovoza 2025. godine.

**PRILOZI**

PRIJAVA KANDIDATA S TEŠKOĆAMA U RAZVOJU

**Ljetni upisni rok**

|  |  |
| --- | --- |
| **Opis postupka** | **Datum** |
| **Kandidati s teškoćama u razvoju prijavljuju se u**županijske **upravne odjele za obrazovanje, odnosno Gradskom uredu za obrazovanje, sport i mlade Grada Zagreba te iskazuju svoj odabir s liste prioriteta redom kako bi željeli upisati obrazovne programe** | **26. 5. do 13. 6. 2025.** |
| Registracija kandidata s teškoćama u razvoju izvan redovitog sustava obrazovanja RH putem srednje.e-upisi.hr | 26. 5. do 13. 6. 2025. |
| Dostava osobnih dokumenata i svjedodžbi za kandidate s teškoćama u razvoju izvan redovitog sustava obrazovanja RH CARNET-u | 26. 5. do 13. 6. 2025. |
| Upisna povjerenstva županijskih upravnih odjela i Gradskog ureda za obrazovanje, sport i mlade Grada Zagreba unose navedene odabire u sustav | 26. 5. do 16. 6. 2025. |
| Dostava dokumenata kojima se ostvaruju dodatna prava za upis (dostavljaju se putem srednje.e-upisi.hr) | 26. 5. do 13. 6. 2025. |
| Provođenje dodatnih provjera za kandidate s teškoćama u razvoju i unos rezultata u sustav | 16. 6. do 18. 6. 2025. |
| Mogućnost promjene prioriteta na ljestvicama poretka | 18. do 23. 6. 2025. |
| **Objava konačnih ljestvica poretka** | **24. 6. 2025.** |
| Smanjenje upisnih kvota razrednih odjela pojedinih obrazovnih programa sukladno Državnom pedagoškom standardu zbog upisanih učenika s teškoćama u razvoju | 25. 6. 2025. |
| Dostava dokumenata koji su uvjet za upis u određeni program obrazovanja srednje škole:1) Upisnica (obvezno za sve učenike) – dostavlja se elektronički putem srednje.e-upisi.hr ili dolaskom u školu na propisani datumTočan datum zaprimanja dokumenata dolaskom u školu objavljuje se na mrežnim stranicama i oglasnim pločama škola. | 7. 7. do 9. 7. 2025. |

**Jesenski upisni rok**

|  |  |
| --- | --- |
| **Opis postupka** | **Datum** |
| **Kandidati s teškoćama u razvoju prijavljuju se u županijske upravne odjele za obrazovanje, odnosno Gradskom uredu za obrazovanje, sport i mlade Grada Zagreba te iskazuju svoj odabir s liste prioriteta redom kako bi željeli upisati obrazovne programe** | **18. 8. do 20. 8. 2025.** |
| Registracija kandidata s teškoćama u razvoju izvan redovitog sustava obrazovanja RH putem srednje.e-upisi.hr | 18. 8. do 20. 8. 2025. |
| Prijava obrazovnih programa koji zahtijevaju dodatne provjere za kandidate s teškoćama u razvoju | 18. 8. do 19. 8. 2025. |
| Dostava osobnih dokumenata i svjedodžbi za kandidate s teškoćama u razvoju izvan redovitog sustava obrazovanja RH CARNET-u | 18. 8. do 20. 8. 2025. |
| Upisna povjerenstva županijskih upravnih odjela i Gradskog ureda za obrazovanje, sport i mlade Grada Zagreba unose navedene odabire u sustav upisa | 18. 8. do 20. 8. 2025. |
| Dostava dokumenata kojima se ostvaruju dodatna prava za upis (dostavljaju se putem srednje.e-upisi.hr) | 18. 8. do 22. 8. 2025. |
| Provođenje dodatnih provjera za kandidate s teškoćama u razvoju | 20. 8. 2025. |
| Unos rezultata dodatnih provjera u sustav upisa | 20. 8. do 21. 8. 2025. |
| Mogućnost promjene prioriteta na ljestvicama poretka | 21. do 24. 8. 2025. |
| **Objava konačnih ljestvica poretka** | **25. 8. 2025.** |
| Smanjenje upisnih kvota razrednih odjela pojedinih obrazovnih programa sukladno Državnom pedagoškom standardu radi upisanih učenika s teškoćama u razvoju | 25. 8. 2025. |
| Dostava dokumenata koji su uvjet za upis u određeni program obrazovanja srednje škole:1) Upisnica (obvezno za sve učenike) – dostavlja se elektronički putem srednje.e-upisi.hr ili dolaskom u školu na propisani datumTočan datum zaprimanja dokumenata dolaskom u školu objavljuje se na mrežnim stranicama i oglasnim pločama škola. | 1. 9. do 3. 9. 2025. |

KRAPINSKO-ZAGORSKA ŽUPANIJA

UPRAVNI ODJEL ZA OBRAZOVANJE, KULTURU, ŠPORT I TEHNIČKU KULTURU